stanford-oval/wikipedia huggingface dataset:
מולה (אנטומיה)
סוגי גידולים טרופובלסטיים

מולה הידטידיפורמית (hydatidiform mole) כמפורט לעיל, אשר יכולה להיות שלמה או חלקית, היא הצורה השכיחה ביותר והשפירה של מחלות טרופובלסטיות. הסיכון למולה מוגבר אצל נשים בגילאי קיצון (מתחת ל-20, מעל 40), אצל נשים שטרם ילדו, נשים ממעמד סוציואקונומי נמוך, ונשים שהתזונה שלהם חסרה בקרוטן, חומצה פולית ופרוטאינים. קבוצת סיכון מעניינת שהראתה סיכוי של פי 10 לפתח את המחלה הן נשים מסוג דם A אשר הרו לגברים עם סוג דם O (בעיקר סיכון לפתח כוריוקרצינומה). יש לחשוד במולה בכל אישה המדממת במהלך המחצית הראשונה של ההריון, במצבים של פליטת שלפוחיות רחמיות מהנרתיק המהוות חלק מן המולה, במצבים של הקאות קשות במהלך ההריון או במצבים בהם החלה רעלת היריון טרם שבוע 24. חוסר אבחון לב עוברי באולטראסאונד, ורחם הגדול מדי לגיל ההריון המשוער, יכולים לתמוך באבחנה. רמות BetaHCG וביצוע אולטראסאונד הן הכרחיות לצורך האבחנה כי מדובר במולה.
מולה חודרנית (או אינווסיבית) מדווחת בכ־10% עד 15% מן המקרים של היריון מולרי, והיא עלולה להביא להתפתחות של גרורות. מולה חודרנית מדווחת בכ־20% מן המקרים של מטופלות אשר עברו ריקון של הרחם לאחר היריון מולרי. זוהי למעשה מולה, אשר חדרה לשריר הרחם (מיומטריום) ולאיברים קרובים, והיא עלולה אף להביא לקרע של הרחם ולדימום תוך בטני. עם זאת, היא יכולה לעבור רגרסיה ספונטנית.
כוריוקרצינומה- זהו גידול ממאיר ממשפחת המחלות הטרופובלסטיות, והוא נדיר יחסית (קיים בכ־2% עד 5% מסך המקרים של מחלות טרופובלסטיות). רבע מהמקרים הללו מתרחשים לאחר היריון במועד ורבע מתרחשים לאחר ביצוע הפלה. זהו גידול אפיתליאלי, אשר לרוב מתייצג כדימום ווגינלי מאוחר בתקופת משכב הלידה (לאחר הלידה).
גידול שמקורו בשליה, או placental site trophoblastic tumor, ובראשי תיבות- PSTT, הוא גידול נדיר מאוד והוא לרוב מוגבל לרחם וגורם לגרורות יחסית מאוחר. גידול זה לא מפריש BetaHCG אלא HPL. גידול זה מקורו בשליה, והוא יכול להתרחש בכל סוג של היריון או להתייצג חודשים ואף שנים לאחר היריון. הטיפול בגידול זה הוא לרוב כריתת רחם, היות שהוא אינו מגיב לכימותרפיה באופן טוב.
סימנים קליניים

דימום רחמי, לרוב במהלך הסמסטר הראשון להריון, הוא התסמין העיקרי אשר אופייני לקיום של מולה, והוא מתרחש אצל יותר מ-90% מהנשים עם הריונות מולריים.
בחילות והקאות מדווחות בכ־14% עד 32% מן המקרים, כאשר בחלק מן המקרים ההקאות הן תכופות עד כדי צורך באשפוז.
אצל כמחצית מהמטופלות גודל הרחם יהיה גדול יותר ממה שמצופה יחסית לשבוע ההריון. יצוין כי בכשליש מהמקרים, הרחם דווקא יראה קטן יותר מהמצופה.
ציסטות שחלתיות מסוג theca lutein cysts קיימות בכ־15% עד 30% מן המקרים של הריונות מולריים, ולרוב מקושרות יותר למצבים כגון כוריוקרצינומה.
רעלת היריון המתרחשת בטרימסטר הראשון היא ממצא אבנורמלי שאינו מתרחש לרוב בהריונות רגילים, ומהווה פעמים רבות אינדיקציה לכך שמדובר בהריון מולרי. רעלת היריון כאמור מתרחשת בכ־10%- 12% מההריונות המולריים.
יתר פעילות של בלוטת התריס מתרחש בכ־10% מן המקרים, ומקושר לרצפטורים לתיירוטרופין המשופעלים על ידי BetaHCG. לרוב, זהו ממצא ללא סימנים קליניים או סאב קליני.
בדיקות מעבדה

בדיקת המעבדה העיקרית היא בדיקת ההורמון BetaHCG, המשמש הן לאבחנה, הן לטיפול והן למעקב אחר המחלה. רמת הירידה בהורמון עצמו לאחר הטיפול אמורה לרדת בתוך 14 שבועות ממועד סיום ההריון.
טיפול במולה

ראשית יש לאבחן שאכן מדובר במולה, וכן לבצע בדיקות דם מלאות, בדיקות תפקוד כבד וכליה וכן צילום חזה.
הטיפול עצמו כולל ריקון של הרחם- suction curettage. יש לתת אוקסיטוצין תוך וורידי לאחר הוצאת חלק נכבד מהרקמה לצורך כיווץ הרחם. יש לשלוח את הרקמה לפתולוגיה. ניתן לעשות שאיבה וריקון של הרחם גם כאשר הרחם הוא בגודל של 28 שבועות, אולם בכל מקרה בו הרחם גדול מ-12 שבועות יש להכין מראש ציוד לפתיחת בטן לכל מקרה של דימום בלתי נשלט. עד לשימוש הנוכחי כיום בשאיבה וריקון, ביצוע כריתת רחם היה האופציה בה בחרו להשתמש במקרים בהם הרחם היה גדול מ-12-14 שבועות. כיום כריתת רחם מומלצת רק במקרים בהם האישה סיימה את תוכניות הילודה וכן נשים מבוגרות יותר, אשר אצלן הסיכוי לממאירות גבוה יותר. הסיבוכים הכרוכים בפעולות אלו כוללים מעבר של חלקי רקמה ותאים דרך מחזור הדם השלייתי לשאר חלקי הגוף ובעיקר לריאות, המהוות את המקום הראשוני לשאריות תאים של הריונות מולריים. במרבית המקרים תהיה רגרסיה ספונטנית של רקמה זו, אולם בחלק מן המקרים עלולה להתפתח אי ספיקה נשימתית, המאופיינת כקוצר נשימה וכיחלון תוך 4-6 שעות לאחר ביצוע הריקון והשאיבה.
טיפול במולה > ביצוע מעקב

מאחר שקיים סיכון לממאירות לאחר היריון מולרי, יש לעקוב בקפדנות אחר רמות BetaHCG החל מיומיים לאחר ביצוע השאיבה, ולאחר מכן מדי שבוע עד שלא ניתן לאתר רמות אלו בדם במשך שלוש בדיקות רצופות. (להלן- "תקופת המעקב"). אם במהלך תקופה זו קיימת רמיסיה ספונטנית בתוך 14 שבועות, או ש- BetaHCG איננו יורד ונכנס לפלטו, יש להמשיך ולחזור בכל חודש על רמות BetaHCG לפחות שנה מלאה. התקופה הקריטית לצורך מעקב אחר רמות BetaHCG היא בין שבוע 4-6 לאחר הריקון.
יש לערוך בדיקה גניקולוגית תוך שבוע ממועד השאיבה והריקון וכן להעריך את גודל הרחם ואיברים גניטליים נוספים למקרים של גרורות. יש לחזור על הבדיקה מדי 4 שבועות עד לתום תקופת המעקב.
במידה ותצלום חזה שהתבצע טרום השאיבה של ההריון המולרי הראה נוכחות לגרורות, יש לערוך צילומי חזה כל 4 שבועות עד להיעלמות ספונטנית של נגעים אלו, ולאחר מכן כל שלושה חודשים עד לתום תקופת המעקב.
קיימים כמה ממצאים קליניים המקושרים לעליה בסיכון לממאירות.
באופן כללי, ככל שרמות BetaHCG גבוהות יותר וככל שהרחם גדול יותר, כך הסיכון לממאירות גבוה יותר. שילוב של ציסטות תקה-לוטאניות בשחלה ורחם מוגדל, מגדיל מאוד את הסיכון לממאירות.
יש לתת אמצעי מניעה (למשל, גלולות למניעת היריון) למשך תקופת המעקב, כאשר אישה אשר נכנסה לרמיסיה ספונטנית, ואשר הבדיקות כולן שליליות למשך שנה, יכולה להיכנס להריון מתום שנה זו.
האינדיקציות למתן כימותרפיה במהלך תקופת המעקב כוללות:
עליה ברמות BetaHCG למשך שבועיים עוקבים או פלטו של BetaHCG במשך 3 שבועות.
רמות BetaHCG אשר עולות בשבוע ה-15 שלאחר הריקון.
רמות BetaHCG אשר עולות לאחר הגעתן לערכים נורמליים.
דימום אשר מתרחש לאחר הריקון ואשר מרמז לממאירות.
תוצאות מהפתולוגיה המצביעות על כך שמדובר בכוריוקרצינומה.
טיפול בממאירות

מחלות טרופובלסטיות ממאירות יכולות להיות מולה חודרנית, כוריוקרצינומה, PSTT, או מצב בו לאחר היריון מולרי אין ירידה בערכי BetaHCG או שקיים פלטו בערכים אלו.
לאחר האבחנה כי מדובר בגידול ממאיר, יש חשיבות קריטית ללקיחת היסטוריה רפואית ולבדיקה גופנית. למרבית המטופלות יהיה רחם מוגדל ושחלות מוגדלות. יש לבחון אזורים בהן עלולות להיווצר גרורות, בעיקר במערכת המין הנשית התחתונה. יש לערוך צילום חזה וכן CT בטן ומוח. כמו כן יש לקחת בדיקות כלליות- הכוללות בדיקות דם, תפקודי קרישה, ותפקודי כבד וכליות אשר קריטיים לצורך הערכת הסיכון שבמתן תרופות כימותרפיות העלולות לפגוע בתפקוד איברים אלו.
לאחר נטילת המידע האמור, ובמידה והאישה מעוניינת לשמור על פוריות, יש לבחור בטיפול הספציפי בהתאם.
טיפול בממאירות > ממאירות ללא גרורות

מחלה ממאירה המוגבלת לרחם בלבד היא השכיחה ביותר מבין המחלות הממאירות הטרופובלסטיות. הטיפול במצב כזה הוא מתן מתוטרקסט כטיפול כימותרפי יחידני, או מתן אקטינומיצין במקום. תגובה מלאה לטיפול נעה בין 60% ל-98%, כאשר במקרים של חוסר תגובה או תופעות לוואי לא נסבלות, ניתנת כימותרפיה אלטרנטיבית. יש להמשיך בקבלת קורס נוסף של כימותרפיה לאחר תוצאות שליליות של BetaHCG. אין לתת מתוטרקסט במקרים של מחלת כבד או כאשר תפקוד הכליות אינו תקין. חלון הזמן בין כל טיפול הוא מינימום של 7 ימים ויש לעקוב אחר ספירת דם וספירת תאי דם לבנים. לרוב, ניתנים בממוצע 3-4 קורסים של טיפול. לאחר הטיפול והשגת רמיסיה, יש לערוך בדיקות BetaHCG למשך שנה, מדי חודש.
טיפול בממאירות > ממאירות עם גרורות

הטיפול במחלה מטסטטית יכול להיעשות או על ידי מתן מתוטרקסט, בדומה לטיפול במחלה שאינה גרורתית, או טיפול כימותרפי משולב בכמה תרופות. כדי להעריך איזו מטופלת תזדקק לטיפול משולב, פותחו מספר כלים להערכת רמת הסיכון הגלומה בגידול עצמו:
ה- National cancer institute בארצות הברית הציע שתי קטגוריות: לנשים הצפויות להיות עם פרוגנוזה טובה ונשים עם פרוגנוזה צפויה שאינה טובה. נשים עם פרוגנוזה צפוי טובה הן נשים שאצלן רמות ה- BetaHCG נמוכות מ-40,000, נשים שמתן הטיפול הכימותרפי החל בתוך 4 חודשים מתחילת המחלה, ונשים שהגרורות אצלן מוגבלות לריאות או לאגן. נשים אלו יגיבו באופן טוב לטיפול כמותרפי יחידני- מתוטרקסט. נשים עם פרוגנוזה שאינה טובה הן נשים עם רמות BetaHCG גבוהות מ-40,000, שהחלו טיפולים כימותרפיים יותר מ-4 חודשים לאחר פרוץ המחלה, ושנמצאו אצלן גרורות בכבד או במוח. כמו כן, נשים שהגידול החל אצלן לאחר סיום היריון הן נשים הנמצאות תחת קבוצה זו. קבוצה זו של נשים מציגה אתגר טיפולי, ויש לשקול אשפוז ממושך וטיפול כימותרפי משולב ולעיתים גם הקרנות. הטיפול המשולב היום אשר מניב שיעורי תגובה של 80%, הוא טיפול הקרוי EMACO, אשר כולל אטופסיד, מתותרקסט, אקטינומיצין, ציקלופוספמיד ו- וינקריסטין. רמיסיה מוחלטת מוגדרת רק כאשר שלוש תוצאות עוקבות של BetaHCG הן שליליות.
ארגון הבריאות העולמי (WHO) הגדיר שיטת ניקוד המבוססת על גורמי סיכון ספציפיים של המטופלת, לרבות גיל, רמות BetaHCG, גודל הגידול, מספר הגרורות ומיקומן וכישלון טיפול כימותרפי קודם. לדוגמה, גיל מעל 40 מקבל נקודה אחת. הימצאות גרורות בכבד ובמוח שוות ערך ל-4 נקודות. ככל שהגידול החל מאוחר יותר מההריון הקודם, כך הניקוד גבוה יותר. ככל שיש יותר גרורות כך הניקוד גדול יותר, כשמעל 8 גרורות הניקוד הוא 4 נקודות וכן הלאה. ניקוד שבין 0-6 שווה ערך להגדרת המטופלת כבעלת פרוגנוזה טובה, בעוד שניקוד 7 ומעלה מגדיר אותה כבעלת פרוגנוזה שאינה טובה.
| --- | --- |
בקרת זהויות :  NLI: 987007533939905171  BnF: cb12267348j (data)  LCCN: sh85106289  NDL: 00563569 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מבצע מקונג (סרט)

| --- | --- |

 בימוי:  דנטה לם 
 תסריט:  דנטה לם, Eric Lin 
 עריכה:  David M. Richardson 
 שחקנים ראשיים:  ג'אנג הניו Sun Chun Liu Xianda Chen Baoguo אדי פנג Feng Wenjuan קן לו 
 מוזיקה:  Henry Lai Wan-man, Julian Chan Yuk-Ban, Lam Kwan-Fai 
 צילום:  Edmond Fung 
 מדינה:  הונג קונג, הרפובליקה העממית של סין 
 חברת הפקה:  Bona Film Group
 חברה מפיצה:  Polybona Films 
 שיטת הפצה:  וידאו על פי דרישה 
 הקרנת בכורה:  30 בספטמבר 2016 
 משך הקרנה:  124 דק' 
 שפת הסרט:  סינית 
 סוגה:  סרט פשע, סרט פעולה, סרט הרפתקאות 
 הכנסות באתר מוג'ו:   operationmekong
 פרסים:  Golden Rooster Award for Best Picture  Huabiao Award for Outstanding Film 
 דף הסרט ב־IMDb
 
מבצע מקונג (בסינית מסורתית: 湄公河行動) הוא סרט פעולה ופשע סיני-הונג קונגי משנת 2016 בבימויו של דנטה לאם ובכיכובם של ג'אנג האניו ואדי פנג. הסרט מבוסס על הטבח בנהר המקונג בשנת 2011. הוא שוחרר לאקרנים בבתי הקולנוע של הרפובליקה העממית של סין ב-30 בספטמבר 2016 והפך לאחד הסרטים הרווחיים ביותר בהיסטוריה של הקולנוע בסין.
הסרט מהווה חלק מסדרת סרטים על כוחות החירום וההצלחה של סין, כדוגמת מבצע הים האדום והחילוץ.
תקציר עלילת הסרט

בשנת 2011 הותקפו שתי ספינות סוחר סיניות במי משולש הזהב של נהר המקונג. כל 13 אנשי הצוות הסיני נהרגו. משטרת צבא תאילנד טענה שנמצאו 900,000 מתאמפטמינים מהאוניות. החדשות התפשטו חזרה לסין וכל המדינה הייתה המומה. על מנת לגלות את האמת, קפטן יונאן גאו גאנג מקבל משימה מיוחדת ולהוביל צוות למבצע בתאילנד. הוא נפגשים עם סוכן המודיעין פאנג שינוו והשניים נכנסים עמוק יחד. אלא שיש הרבה ספקות מאחורי המקרה. הרוצח האמיתי לא רק שהסתלק ללא עונש, אלא גם התכוון להשתמש בסמים כדי ליצור מזימות גדולות יותר. השניים מחליטים ללכוד את בעל הסמים בחיים בכל מחיר כדי להילחם בפשעי סמים ולבקש צדק עבור הסינים החפים מפשע שנרצחו.
שחקנים ודמויות

ג'אנג האניו בתפקיד גאו גאנג
אדי פנג בתפקיד פאנג שינוו
פנג וונג'ואן בתפקיד גואו בינג "אפרודיטה"
סאן צ'ון בתפקיד יו פינג
חן באוגו כשר לביטחון פנים ג'יאנג הייפנג
ליו ז'יאנדה בתפקיד ונפנג "איקרוס" (哪吒)
ג'ונתן וו לינקאי בתפקיד קואי ייטונג "הרמס"
ג'או ג'יאן בתפקיד גו שו "פוסידון"
ז'אן ליגואו בתפקיד פו באוביי
שי ג'אנג'י בתפקיד ג'יאנג שינג "ארס" (木星, צדק)
וו קסודונג כמנהיג כנופיית השור הפראי
קרל נג בתפקיד פייר
ויטאיה פנסרינגארם בתפקיד פ'סום
קן לו בתפקיד שינג דנג
רון וויבר בתפקיד פוג'ה
מנדי וויי כחברתו של פאנג שינוו (קמיע)
הפקה

הצילומים החלו בספטמבר 2015 כשמוקדי הצילום כוללים את סין (בייג'ינג ויונאן), מלזיה ותאילנד.
הפצה

הסרט יצא לאקרנים ב-30 בספטמבר 2016. העלילה מבוססת על אירוע שהתרחש במחוז צ'יאנג סאן במחוז צ'יאנג ראי ב-5 באוקטובר 2011, כאשר 13 אנשי צוות סינים משתי ספינות משא נרצחו על ידי סוחרי סמים ממיאנמר.
ראש ממשלת תאילנד פריות צ'אן-אוצ'ה, בתגובה לידיעה על הפצתו הקרובה של הסרט, אמר כי הסרט ייאסר לצפייה בתאילנד אם יימצא שהוא "יפגע" במדינה. "הוריתי לרשויות לבדוק את התוכן של "מבצע מקונג". אם זה מזיק, הוא ייאסר [לצפייה]", אמר הגנרל פריות. יש הסבורים שהסיבה לעצבנות ממשלתו היא שכפי שנודע כי כוחות תאילנדים, כוח המשימה למלחמה בסמים "פאה מואנג", היו בזירת הטבח. תשעה חיילים נעצרו, אך "...מאז נעלמו ממערכת המשפט." נאו ח'אם, אדון הסמים במשולש הזהב וכנופייתו נמצאו אשמים בתקיפת שתי ספינות המטען הסיניות בשיתוף פעולה עם חיילים תאילנדים. הוא הוצא להורג במרץ 2013 בסין יחד עם שלושה משותפיו, כולל אזרח תאילנדי.
ביקורת

הסרט הכניס בקופות בסין ¥1.17 מיליארד רנמינבי. ג'סיקה קיאנג מווראייטי הצהירה כי הסרט "זורם באופן מסחרר ומהנה ממש עד לכותרות הסיום, שמקדישות את הסרט לדייגים המתים ומפרטות את גורלו של נוו ח'אם האמיתי." קיאנג הצהירה שתחושת האסקפיזם בסרט עשויה להיות מופרעת על ידי ההתייחסויות לטרגדיות שקרו בחיים האמיתיים.
הערות שוליים

1 2  "湄公河行動（2016）". cbooo.cn (בסינית). נבדק ב-16 באוקטובר 2016. {{cite web}}:  (עזרה)
↑  "湄公河行動 (2016)". movie.douban.com (בסינית). douban.com. נבדק ב-13 באוקטובר 2015. {{cite web}}:  (עזרה)
↑  Jitcharoenkul, Prangthong (2016-09-28). "PM mulls 'Operation Mekong' ban". Bangkok Post. נבדק ב-2 באוקטובר 2016. {{cite news}}:  (עזרה)
↑  "Whitewash at Chiang Saen". Bangkok Post. 2 באוקטובר 2016. נבדק ב-2 באוקטובר 2016. {{cite news}}:  (עזרה)
מועדון הלילה (סדרת טלוויזיה)

| --- | --- |

כרזת הסדרה
 סוגה:  דרמה תקופתית
 כותבים:  נג'טי שהין ראנה דניזר
 בימוי:  סרן יוג'ה זיינפ גונאי טאן
 שחקנים:  גוקצ'ה בהדיר
 פסקול:  אנדר אקאי
 ארץ מקור:  טורקיה
 שפות:  טורקית, לאדינו
 מספר עונות:  1
 מספר פרקים:  6
 הפקה
 מפיק:  סאנר אייאר
 חברת הפקה:  O3 Medya
 הפצה:  נטפליקס
 מוזיקה:  אנדר אקאי
 אורך פרק:  50 דקות
 שידור
 רשת שידור:  נטפליקס 
 פורמט (תמונה):  4K (אולטרה HD)
 תקופת שידור מקורית:  5 בנובמבר 2021 – 6 בינואר 2022 
 קישורים חיצוניים
 דף התוכנית ב-IMDb
 
מועדון הלילה (בטורקית: Kulüp) היא סדרת דרמה תקופתית טורקית בבימוים של סרן יוג'ה (Seren Yüce) וזיינפ גוניי טאן (Zeynep Günay Tan). בסדרה מככבים גוקצ'ה בהדיר, באריש ארדוץ', סאליח באדמג'י, פיראט טאניש, מטין אקדולגר ואסודה קאלבק. הסדרה הועלתה לשידור בנטפליקס ב-5 בנובמבר 2021. העונה הראשונה כללה 12 פרקים, שמשודרת בשני חלקים בני שישה פרקים כל אחד. החלק השני של העונה הראשונה עלה לשידור ב-6 בינואר 2022.
תקציר עלילה

מטילדה, אסירה לשעבר, עובדת במועדון לילה יוקרתי באיסטנבול בשנת 1955. כשהיא מנסה לשקם את הקשר עם הבת שלא יכלה לגדל, מתילדה נאבקת לשמור את בתה ראשל מלהסתבך בצרות עם פיסטיק איסמט מפֶּרָה. עוד היא מנסה לעמוד מול הבוס שלה אורהן, מנהל מועדון הלילה צ'לבי, והזמר סלים.
צוות השחקנים

גוקצ'ה בהדיר – מטילדה אסיאו, יהודייה ספרדייה ואסירה לשעבר שעובדת במועדון לילה יוקרתי באיסטנבול.
בריש ארדוץ' – "פיסטיק" איסמט דניזר, נהג מונית ומושא אהבתה של ראשל.
אסודה קאלבק – ראשל אסיאו, בתה של מטילדה ואהובתו של איסמט.
סאלי באדמג'י – סלים סונגור, הזמר במועדון הלילה.
מטין אקדולגר – אורהן שאהין, בעל מועדון הלילה.
סוזאן קארדש – אמו של אורהן.
פיראט טאניש – צ'לבי, מנהל מועדון הלילה.
מרווה שיימה זנגין – טאסולה, חברתה של ראשל.
הוליה דויאר – אמו של איסמט.
איסטאר גוקסבן – אלי שקר, אביו של איסמט.
מוראט גריבאאולו – דוד
אילקר קיליץ' – מורדו, הארוס של ראשל.
ולריה לקינה – דיאנה, אנגלייה שעובדת בשגרירות הבריטית.
פרקים

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | "פרק 1" | זיינפ גונאי טאן | נג'טי שהין, ראנה דניזר | 5 בנובמבר 2021    |
| 2 | 2 | "פרק 2" | זיינפ גונאי טאן | נג'טי שהין, ראנה דניזר | 5 בנובמבר 2021    |
| 3 | 3 | "פרק 3" | זיינפ גונאי טאן | נג'טי שהין, ראנה דניזר | 5 בנובמבר 2021    |
| 4 | 4 | "פרק 4" | זיינפ גונאי טאן | נג'טי שהין, ראנה דניזר | 5 בנובמבר 2021    |
| 5 | 5 | "פרק 5" | זיינפ גונאי טאן | נג'טי שהין, ראנה דניזר | 5 בנובמבר 2021    |
| 6 | 6 | "פרק 6" | זיינפ גונאי טאן | נג'טי שהין, ראנה דניזר | 5 בנובמבר 2021    |
הפקה

באוקטובר 2020 הוכרז על ידי נטפליקס שם הסדרה "Kod Adı: Kulüp", וכן שמות השחקנים הראשיים גוקצ'ה בהדיר, בריש ארדוץ', וסאלי בדמג'י. באותו חודש פורסם שפיראט טאניש יופיע בסדרה. סאנר אייאר, איישה דורמז וחברת ההפקה הטורקית O3 Medya הפיקו את הסדרה עבור נטפליקס. ביימו סרן יוג'ה וזיינפ גונאי טאן. צוות הכותבים כלל את איישין אקבולוט, סרקאן יורוק, בנגו אוצ'ונג'ו, ראנה דניזר ונג'אטי שאהין.
קבלה

תגובת הקהילה היהודית בטורקיה לסדרה הייתה בדרך כלל חיובית. תיאור הטקסים היהודיים, שפת הלאדינו, והנושאים הפוליטיים שהוצגו בסדרה זכו לשבחים מחברי הקהילה.
הערות שוליים

↑  "Gökçe Bahadır başrollü Netflix dizisi 'Kulüp'ten ilk fragman". Cumhuriyet. 12 באוקטובר 2021. נבדק ב-7 בנובמבר 2021. {{cite web}}:  (עזרה)
↑  "Kulüp dizisi konusu nedir? Netflix Kulüp oyuncuları kimler? Kulüp nerede çekildi?". Habertürk. 5 בנובמבר 2021. נבדק ב-7 בנובמבר 2021. {{cite web}}:  (עזרה)
↑  "The Club Part 2 | Official Trailer | Netflix". YouTube. נבדק ב-2021-12-02.
↑  "Kulüp dizisi konusu ve oyuncu kadrosu! Kulüp dizisi ilk sezon yayımlandı mı?". Milliyet. 5 בנובמבר 2021. נבדק ב-7 בנובמבר 2021. {{cite web}}:  (עזרה)
↑  Pheiffer, Evan (2021-11-24). "'The Club': Netflix's Sephardic Heroine Braves Turkey's Troubled Past". Newlines Magazine (באנגלית). נבדק ב-2021-11-25.{{cite web}}:  תחזוקה - ציטוט: url-status (link)
↑  "Kulüp dizisi oyuncuları kimler, konusu ne? Netflix Kulüp dizisi oyuncu kadrosu". CNN Türk (בטורקית). נבדק ב-2021-11-12.
↑  Beyazperde. "Netflix, Türkiye'deki Yeni Projelerini Tanıttı". Beyazperde (בטורקית). נבדק ב-2021-11-12.
1 2  "Netflix'in Türk yapımı 'Kod Adı Kulüp' dizisinin kadrosuna Fırat Tanış dahil oldu". www.cumhuriyet.com.tr (בטורקית). נבדק ב-2021-11-12.
↑  "Türkiye Yahudileri, Kulüp dizisini nasıl buldu?". BBC News Türkçe (בטורקית). נבדק ב-2021-11-12.
↑  "Netflix 'The Club' connects mainstream Turkey to Jewish heritage". Al Jazeera. 19 בנובמבר 2021. נבדק ב-20 בנובמבר 2021. {{cite news}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מועדון הלילה (סדרת טלוויזיה)".
מגמת התפשטותה של מנהטן צפונה

איור מחודש משנת 1893 של גרסת 1807 של תוכנית הרשת של חברי הוועדה למנהטן, כמה שנים לפני שהיא אומצה ב-1811
מגמת התפשטותה של מנהטן צפונה, המשולה לתהלוכת גורל בלתי נמנעת ו"מצעד במעלה העיר", מתייחסת למגמה הנדל"נית והחברתית-כלכלית צפונה לכיוון מנהטן עילית, דפוס היסטורי רב שנים מהמאות ה-17 עד ה-20. החל מניו אמסטרדם בקצה הדרומי של האי ועד התרחבות ההתיישבות הקולוניאלית האירופית, ומאוחר יותר אמריקאית במסגרת תוכנית חברי הוועדה משנת 1811, ללא הרף ולכיוון משותף.
כפרים חקלאיים לשעבר כמו הארסנוויל, קרמנסוויל והארלם הפכו ברציפות לפרברי תעשייה, פרברי מגורים ומחוזות עירוניים כשהשטח החקלאי לשעבר ביניהם התמלא.
היבטים כלכליים וחברתיים שונים הובילו לפיתוח במסלולים שונים, כמו עסקים, קמעונאות ובידור, והמעבר שלהם ממנהטן תחתית למידטאון מנהטן, אל מול אינטרסים של הארבע מאות והאליטות החברתיות של תקופות אחרות, שעקבו אחריהן מקרוב, לעיתים קרובות, לפני התיישבות עסקית ומגורים; כמה במקביל, מיעוטים אתניים בעיר ניו יורק הלכו בדרך משלהם, בעיקר שכונות אפרו-אמריקאיות מה-Five Points (אנ') דרך מספר שלבי ביניים של עקירת קהילה להארלם.
פרויקטים מעטים הצליחו להאט את המגמה, אם כי חלק מהיבטים שלה אכן התיישבו באמצע המאה ה-20. במהלך המאה ה-19 העתיקו תיאטראות ברודוויי את מושבם ממנהטן תחתית דרך הבאורי (Bowery) למעלה בברודוויי, ולבסוף התמקמו מסביב לכיכר לונגאקר, שלימים שונה שמה לכיכר טיימס והיא החליפה את סחר הסוסים.
המגמה התהפכה במידה מסוימת במאה ה-21, בתקופה שלאחר פיגועי 11 בספטמבר.
ראו גם

דגם העיר האנכית
הערות שוליים

↑  Page, Max (2001-04-28). The Creative Destruction of Manhattan, 1900-1940. University of Chicago Press. p. 31. ISBN 978-0-226-64469-1.
↑  Scobey, David M. (2002). Empire City: The Making and Meaning of the New York City Landscape. Temple University Press. p. 217. ISBN 978-1-59213-235-5.
↑  "Harsenville to Carmansville: The Lost Villages of the Upper West Side". 6sqft. Retrieved 2022-04-18.
↑  Eaton, Walter Prichard (1907). "Oscar Hammerstein: A Boy Who Never Grew Up". American Magazine. Colver Publishing House. p. 31.
↑  Federal Writers' Project (N.Y.) (1939). New York City Guide: A Comprehensive Guide to the Five Boroughs of the Metropolis: Manhattan, Brooklyn, the Bronx, Queens, and Richmond. Prelinger Library. New York, Random House. p. 185.
↑  Lockwood, Charles (2014-10-15). Manhattan Moves Uptown: An Illustrated History. Courier Corporation. p. 6. ISBN 978-0-486-78120-4.
↑  Rosenwaike, Ira (1972-10-01). "Geographic Trends in Manhattan". Population History in New York City. Syracuse University Press. pp. 48–49. ISBN 978-0-8156-2155-3.
↑  Barr, Jason M. (2016-05-12). "The First Inversion". Building the Skyline: The Birth and Growth of Manhattan's Skyscrapers. Oxford University Press. pp. 135–141. ISBN 978-0-19-934438-3.
↑  Barr, Jason M. (2019-08-06). "The Bedrock Myth and the Rise of Midtown Manhattan (Part II) - Skynomics Blog". Building the Skyline. Retrieved 2022-03-14.
↑  "City's Social Centre Is Now in East 70th St.; Uptown Trend Noted 25 Years Ago Continues". The New York Times. 1928-01-25. ISSN 0362-4331. Retrieved 2022-03-15.
↑  Roberts, Sam (2013-01-22). Grand Central: How a Train Station Transformed America. Grand Central Publishing. p. 133. ISBN 978-1-4555-2595-9.
↑  "SMITH SEES A HALT IN UPTOWN TREND; Declares Centre of Business Is Permanently Fixed in Midtown Section. URGES RESIDENCES IN AREA Empire State Building, Grand Central and Penn Stations Called 'Anchors' at McCreery Luncheon. Traces Growth of Thirty-five Years. Predicts Suburban Advances". The New York Times. 1931-04-30. ISSN 0362-4331. Retrieved 2022-03-15.
מדליית האחים רייט

| --- | --- |

 תיאור:  עבור תרומה משמעותית בפיתוח, הנדסה או הפעלה של כלי טיס וחלליות
 מדינה:  בין־לאומי 
 הגוף המעניק:  SAE International 
 תקופת הפרס:  1927–הווה (כ־97 שנים) 
 נקרא על שם:  האחים רייט 
 אתר רשמי
 
מדליית האחים רייט (אנגלית: Wright Brothers Medal) היא פרס שנתי הקרוי על שם האחים רייט המוענק מאז 1927 ליחידים שתרמו תרומה משמעותית בפיתוח, הנדסה או הפעלה של כלי טיס וחלליות. המדליה מוענקת על ידי SAE International, אגודה של מהנדסי רכב, תעופה וחלל.
מחוזות רוד איילנד

מפת מחוזות רוד איילנד
במדינת רוד איילנד שבארצות הברית ישנם 5 מחוזות. רוד איילנד, יחד עם הוואי, נמצאת במקום השני מבחינת המדינות עם מספר המחוזות הקטן ביותר. היחידה שלה מספר מחוזות מועט יותר היא דלאוור, עם 3 מחוזות.
הגדול שבמחוזות רוד איילנד הוא מחוז פרובידנס (1,060 קמ"ר), הקטן שבהם הוא מחוז בריסטול (62 קמ"ר), והמאוכלס שבהם הוא מחוז פרובידנס (כ-626,667 תושבים), ובו נמצאת גם עיר הבירה, פרובידנס.
רשימת המחוזות

| מחוז | שם בשפת המקור | מושבי המחוז עד 1960 (אין כיום מושבי מחוזות) | שנת הקמת המחוז | אוכלוסייה  נכון לשנת 2021 | שטח (קמ"ר) |
| --- | --- | --- | --- | --- | --- |
| מחוז בריסטול | Bristol County | בריסטול | 1747 | 50,793 | 62 |
| מחוז קנט | Kent County | איסט גרינוויץ | 1750 | 170,363 | 435 |
| מחוז ניופורט | Newport County | ניופורט | 1703 | 85,643 | 264 |
| מחוז פרובידנס | Providence County | פרובידנס | 1703 | 660,741 | 1,059 |
| מחוז וושינגטון | Washington County | סאות קינגסטון | 1729 | 129,839 | 852 |

מפת צפיפות אוכלוסין של רוד איילנד עם חלוקה למחוזות. מעודכן על סמך נתוני מפקד האוכלוסין של 2010
מדליית האוויר

| --- | --- |

 
 פרטים
 מדינה:  ארצות הברית ארצות הברית
 סוג:  עיטור צבאי
 המעניק:  הכוחות המזוינים של ארצות הברית
 זכאות:  אזרחים או חיילי הכוחות המזוינים של ארצות הברית
 סטטוס:  פעיל
 נוסד:  11 במאי 1942
 היררכיה
 עיטור גבוה יותר:  מדליית השירות הראוי לשבח
 עיטור נמוך יותר:  מדליית ההישג האווירי (חיל האוויר), מדליית השבח (צי, נחתים, צבא)
מדליית האוויר (באנגלית: Air Medal) היא עיטור של הכוחות המזוינים של ארצות הברית המוענק לחיילים עבור השתתפות בפעילות אווירית מבצעית תחת אש, תחת סיכון או היקף פעילויות אוויריות משמעותי.
העיטור אושר בצו נשיאותי של פרנקלין דלאנו רוזוולט מה-11 במאי 1942. המדליה עשויה מארד וכוללת את שושנת הרוחות שבמרכזה עיטם לבן-ראש בתנוחת תקיפה כשבטופריו אוחז בשני ברקים. בחלקה העליון של המדליה פלר דה ליס המחבר את המדליה לטבעת הסרט.
המדליה מוענקת על ידי חיל האוויר של ארצות הברית, חיל הנחתים, הצי, הצבא ומשמר החופים. הקריטריונים למתן המדליה שונים מזרוע לזרוע. המדליה יכולה להיות מלווה בסימון אות V לגבורה.
סימון על המדליה בחיל הנחתים ובצי המציינים עיטורים נוספים קבוצתיים או אישים, וכן אות V לגבורה.
בחיל האוויר ובצבא ארצות הברית מוענקת המדליה כציון למעשה בודד במהלך קרב אווירי או לציון תקופת שירות באזור קרב. עיטורים נוספים מאותו סוג מסומנים בעלי אלון על האות.
בצי ארצות הברית ובחיל הנחתים קיימים שני סוגי מדליית אוויר: מדליה קבוצתית (Strike/Flight), המוענקת למי שהיה חלק ממערכה אווירית ממושכת, ומדליה אישית על פעילות אישית ראויה לשבח. עיטורים נוספים מאותו הסוג מסומנים במספר על סרט המדליה ועל האות עצמו, בצד ימין של האות תוצג ספרה המציינת את כמות המדליות הקבוצתיות ומצד שמאל ספרה המייצגת את מספר המדליות אישיות.
במשמר החופים מוענקת מדליה אישית בלבד, עיטורים נוספים מסומנים בכוכבי זהב זעירים על האות.